চীন ও রাশিয়ার সঙ্গে পারস্পরিক সহযোগিতার ভিত্তিতে কাজ করতে আগ্রহ প্রকাশ করেছে যুক্তরাষ্ট্রের নবনির্বাচিত প্রেসিডেন্ট ডোনাল্ড ট্রাম্প। গত ইয়াওমুস সাবত (শনিবার) আন্তর্জাতিক সংবাদমাধ্যমগুলো এ তথ্য জানায়। এক সাক্ষাৎকারে রাশিয়ার ওপর আরোপিত যুক্তরাষ্ট্রের নিষেধাজ্ঞা তুলে নেয়ার সম্ভাবনার কথা জানিয়েছে সে। একই সঙ্গে ‘এক চীন নীতি’র বিষয়ে আলোচনার কথা জানায় ট্রাম্প। সে বলে, যদি আইএসের বিরুদ্ধে মস্কো ওয়াশিংটনকে সহযোগিতা করে, তবে রাশিয়ার ওপর থেকে আরোপিত নিষেধাজ্ঞা প্রত্যাহার করা হবে। রুশ প্রেসিডেন্ট ভ্লাদিমির পুতিনকে ইঙ্গিত করে ট্রাম্প বলে, যদি রাশিয়া সত্যিই আমাদের সাহায্য করে, কেউ কেউ অবশ্য সত্যিই ভালো কিছু করছে, সেক্ষেত্রে কেন নিষেধাজ্ঞা আরোপ থাকবে? এদিকে, আগামী ২০ জানুয়ারি শপথগ্রহণের মাধ্যমে দেশটির ৪৫তম প্রেসিডেন্ট হিসেবে বিদায়ী প্রেসিডেন্ট বারাক ওবামার পদে স্থলাভিষিক্ত হবে রিপাবলিকান পার্টির থেকে প্রেসিডেন্ট নির্বাচিত ডোনাল্ড ট্রাম্প।